અમદાવાદ: દારૂબંધીના કડક કાયદાના અમલીકરણ બાદ પણ શહેરના સરદારનગર વિસ્તારમાં દીવ-દમણની જેમ ખુલ્લેઆમ દારૂ વેચાઇ રહ્યો હોવાની ફરિયાદો છેક ગાંધીનગર સુધી પહોંચી છે. ડીજી વિજિલન્સ, પીસીબી અને સીઆઇડી ક્રાઇમના સીઆઇ સેલે સરદારનગરમાં દારૂ-જુગારના અડ્ડા પર દરોડા પાડીને દારૂનો જથ્થો પકડતાં સરદારનગર પોલીસ ઊંઘતી ઝડપાઇ ગઇ હતી.. સરદારનગર પોલીસ ઇન્સ્પેક્ટર એચ.બી. ઝાલા વિરુદ્ધમાં ઉચ્ચ અધિકારીઓએ ડિપાર્ટમેન્ટલ ઇન્કવાયરી શરૂ કરતાં તેઓ ગઇ કાલથી રજા પર ઊતરી ગયા છે. સરદારનગર પોલીસ સિવાય અન્ય પોલીસની એજન્સીઓએ દરોડા પાડતાં ગઇ કાલે મોડી રાતે સરદારનગર પોલીસે પણ છારાનગરમાં દરોડા પાડીને ત્રણ કરતાં વધુ દેશી દારૂના કેસ કર્યા હતા.